，有异僧来活之。及长，登万历十九年（1591年）辛卯科乡试举人，二十三年（1595年）乙未科进士。任重庆府推官，民自以为无冤。时杨应龙据播州，陷綦江，煽结九种恶苗，寇虐猖獗，朝堂命集诸道剿之。于是折枝慨然请缨，愿率土汉兵先入，以振国威。未几，播平，总督郭子章露布以闻，疏称刘綖功冠军，而折枝以书生请自将土汉，为南川将士先，入关最早，尤勇于趋事云，论功擢佥事，备兵蓟辽，四十年升参议，以尽力疆场，冒雾露，患痺痿卒。